                    Výbor  
Národnej rady Slovenskej republiky
        pre nezlučiteľnosť funkcií                            

7. schôdza výboru 

332
U z n e s e n i e 
Výboru Národnej rady Slovenskej republiky
pre nezlučiteľnosť funkcií
z 1. októbra 2024

v konaní vo veci ochrany verejného záujmu a zamedzenia rozporu záujmov 
č. VP/125/24/K voči verejnému funkcionárovi Dušanovi Butašovi, členovi dozornej rady Slovenskej národnej akreditačnej agentúry.
     
Výbor Národnej rady Slovenskej republiky 
     pre nezlučiteľnosť funkcií

A.  k o n š t a t u j e,  ž e   

1. v konaní č. VP/309/21/K rozhodnutím zo dňa 26. januára 2022, ktoré nadobudlo právoplatnosť 28. apríla 2022 Výbor Národnej rady Slovenskej republiky pre nezlučiteľnosť funkcií uložil verejnému funkcionárovi Dušanovi Butašovi, členovi dozornej rady Slovenskej národnej akreditačnej agentúry pokutu v súlade s čl. 9 
ods. 10 písm. a) ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov za porušenie 
čl. 7 ods. 1 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov z dôvodu, že verejný funkcionár, ktorý sa ujal verejnej funkcie 17.6.2021, nepodal oznámenie funkcií, zamestnaní, činností a majetkových pomerov za kalendárny rok 2020 do 30 dní odo dňa ujatia sa verejnej funkcie (do 19.7.2021),

2. verejný funkcionár Dušan Butaš, člen dozornej rady Slovenskej národnej akreditačnej agentúry tým, že oznámenie funkcií, zamestnaní, činností a majetkových pomerov za kalendárny rok 2023 nepodal do 30. apríla 2024, ale predmetné oznámenie podal 10.6.2024, opäť porušil čl. 7 ods. 1 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov;

B.  v y s l o v u j e   s t r a t u   v e r e j n e j   f u n k c i e

verejnému funkcionárovi Dušanovi Butašovi, členovi dozornej rady Slovenskej národnej akreditačnej agentúry podľa čl. 9 ods. 8 písm. a) ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov, keďže sa v predchádzajúcom konaní č. VP/309/21/K proti verejnému funkcionárovi počas jedného funkčného obdobia právoplatne rozhodlo, že porušil povinnosť ustanovenú ústavným zákonom  č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov;

C.  p o v e r u j e 

predsedníčku výboru 

1. vyhotovením písomného rozhodnutia podľa časti A a B tohto uznesenia v súlade 
s čl. 9 ods. 6 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v neskorších predpisov,
2. v súlade s čl. 10 ods. 1 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov predložením písomného rozhodnutia na schválenie Národnej rade Slovenskej republiky na najbližšiu schôdzu Národnej rady Slovenskej republiky;

D.  o z n a m u j e,  ž e 

dotknutý verejný funkcionár môže podať podľa čl. 10 ods. 2 ústavného zákona 
č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov návrh na preskúmanie rozhodnutia Výboru Národnej rady Slovenskej republiky pre nezlučiteľnosť funkcií, ktorým bola vyslovená strata verejnej funkcie na Ústavný súd Slovenskej republiky v lehote 30 dní odo dňa doručenia rozhodnutia 
podľa čl. 10 ods. 1 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov. 


Veronika  R e m i š o v á, v. r.
       predsedníčka výboru
                                                     
                                                                                                  


Ľubica  L a š š á k o v á,  v. r. 
[bookmark: _GoBack]Andrea  T u r č a n o v á,  v. r. 
overovateľky výboru


